การหยุดไม่ให้แมลงกัดที่บ้าน การใช้มาตรการป้องกันที่ใหญ่ขึ้นสำหรับที่บ้าน การป้องกันไม่ให้เกิดรอยแมลงกัดในป่า
คุณจะสามารถป้องกันไม่ให้แมลงกัดในอนาคตได้ถ้าคุณรู้ว่าคุณกำลังจัดการกับแมลงอะไรอยู่ รอยกัดของตัวเรือด ซึ่งเป็นแมลงที่พบได้บ่อยที่สุดในบริเวณบ้านนั้น มีขนาดใหญ่ กะดำกะด่าง และเป็นสีแดง ถ้าคุณเคยถูกยุงกัดล่ะก็ รอยตัวเรือดกัดนั้นดูคล้ายกันมาก  รอยหมัดกัดจะเป็นรอยแดงที่เล็กกว่า พวกมันมักจะปรากฏรอบข้อเท้าหรือขาช่วงล่าง ถ้าคุณมีสัตว์เลี้ยงก็ให้ตรวจหาหมัด คุณสามารถขอรับยากำจัดหมัดได้ที่คลินิกสัตวแพทย์ในท้องถิ่นของคุณ รอยกัดจากเหาจะปรากฏใต้ผมของคุณ คุณอาจจะมองไม่เห็นพวกมัน ดังนั้นให้เพื่อนหรือสมาชิกในครอบครัวช่วยดูให้คุณ พวกมันจะมีสีแดงและคัน รอยกัดเหล่านี้ยังสามารถปรากฏในบริเวณอื่นๆ ที่มีขนได้อีกด้วย คุณไม่ควรจะเข้าใจผิดว่าอาการระคายเคืองอื่นๆ เป็นรอยแมลงกัด เนื่องจากอาการแพ้ต่างๆ นั้นจะทำให้เกิดรอยสีแดงและอาการบวมที่คล้ายๆ กัน เช่นเดียวกับสารเคมีที่เป็นพิษ เช่น สารกำจัดศัตรูพืช หรือตัวทำละลาย ความเครียดทางอารมณ์และความวิตกกังวลยังสามารถทำให้เกิดสิวที่คล้ายกันได้อีกด้วย ให้ซักและเปลี่ยนผ้าปูที่นอนบ่อยๆ เพื่อป้องกันไม่ให้แมลงเข้าไปในที่นอนและกัดคุณตอนกลางคืน  เซลล์ผิวหนังที่ตายแล้วจะหลุดลอกตกอยู่บนเตียงของคุณและเซลล์เหล่านี้เองที่จะดึงดูดแมลง การซักผ้าปูที่นอนสัปดาห์เว้นสัปดาห์นั้นไม่ได้แย่อะไร แต่ทางที่ดีควรจะทำความสะอาดทุกสัปดาห์  แม้ว่าคุณจะมองไม่เห็นแมลงในที่นอน แต่พวกมันมีอยู่อย่างแน่นอน โดยแมลงที่เห็นได้ด้วยกล้องจุลทรรศน์ที่เรียกว่า ไรฝุ่น อาจจะกัดคุณตอนกลางคืน แมลงเหล่านี้ชอบเซลล์ผิวหนังที่ตายแล้วที่ติดอยู่กับผ้าปูที่นอนสกปรก ใช้น้ำร้อนผสมสบู่เพื่อทำความสะอาดผ้าปูที่นอนอย่างล้ำลึก ให้แน่ใจว่าคุณปล่อยให้แห้งสนิทในเครื่องอบผ้า ผ้าปูที่นอนชื้นๆ สามารถทำให้เกิดเชื้อราได้ ถ้าคุณซักผ้าปูที่นอนของคุณแล้วแต่คุณยังคงพบรอยกัดหรือแมลงอยู่บนเตียงของคุณ ให้ซื้อผ้าปูที่นอนใหม่ อาจจะเป็นการลงทุนสักหน่อย แต่คุณจะรู้สึกขอบคุณในระยะยาว ลองขยับโครงเตียงออกจากผนัง แม้แต่ระยะห่างเพียงไม่กี่เซนติเมตรก็เป็นประโยชน์ คุณจะลดโอกาสที่จะให้แมลงเคลื่อนที่ระหว่างผนังกับเตียงของคุณ แมลงส่วนใหญ่จะเข้าไปในช่องเปิดบนเตียงที่คุณทิ้งไว้ ดังนั้นการกำจัดบริเวณใดๆ ก็ตามที่พวกมันจะสามารถทำรังได้จึงเป็นการดีที่สุด อย่าปล่อยให้ผ้าปูที่นอนของคุณห้อยระพื้น  จำไว้ว่าตัวเรือดบินหรือกระโดดไม่ได้ คุณสามารถใช้ประโยชน์จากการเคลื่อนที่ที่ค่อนข้างจำกัดของพวกมันโดยการสอดชายผ้าปูที่นอนไว้ข้างใน แต่ถ้าคุณมีไรฝุ่น จริงแล้วๆ คุณไม่ควรจะจัดเตียง  ถ้าคุณปล่อยให้เตียงของคุณรกอยู่อย่างนั้น คุณจะขจัดความชื้นออกจากผ้าปูที่นอนและฟูก ในที่สุดไรฝุ่นจะขาดน้ำและตาย ไรฝุ่นต้องการความชื้นเพื่อความอยู่รอด ดังนั้นสภาพแวดล้อมที่แห้งจะฆ่าพวกมัน แค่การกำจัดแมลงออกจากเตียงของคุณเท่านั้นมันไม่พอ คุณจะต้องใช้เครื่องดูดฝุ่นเพื่อฆ่าแมลงที่เหลือด้วย คุณยังต้องกำจัดเศษละอองออกจากพรมของคุณ เศษใดๆ ที่หลงเหลืออยู่จะดึงดูดแมลงให้เข้าไปในบริเวณของคุณ ดูดฝุ่นบ่อยๆ เพื่อให้แน่ใจว่าพรมของคุณจะปราศจากสิ่งมีชีวิตในอนาคต  ใช้หัวเครื่องดูดฝุ่นเพื่อเข้าถึงสถานที่ต่างๆ ที่เข้าถึงยาก โดยนี่อาจจะรวมถึงบริเวณด้านหลังหัวเตียงของคุณหรือตามแถบขอเกี่ยวตรงขอบพรม ให้แน่ใจว่าขยับเตียงออกจากที่ตั้งปกติ คุณต้องทำความสะอาดพื้นที่มีการปูพรมทั้งหมด ถ้าคุณไม่มีพรม คุณสามารถใช้ไม้ม็อบกับสบู่และน้ำเพื่อทำความสะอาดบริเวณรอบเตียงของคุณได้ แม้ว่าคุณจะไม่มีสระน้ำหรือแหล่งน้ำขนาดใหญ่อยู่ใกล้บ้าน แต่ก็อาจจะยังคงดึงดูดแมลงให้เข้ามาที่บ้านของคุณได้อยู่ดี ยุงวางไข่ใกล้แหล่งน้ำ ดังนั้นพวกมันจะใช้ประโยชน์จากของเหลวใดๆ ก็ตามที่อาจจะอยู่ในบ้านของคุณ  เจาะรูในภาชนะเปิด เช่น ถังขยะ ที่อาจจะกักเก็บน้ำไว้ข้างใน เปลี่ยนอ่างน้ำนกและอ่างน้ำของสัตว์เลี้ยงให้บ่อยที่สุดเท่าที่จะทำได้ เนื่องจากสิ่งเหล่านี้เป็นแหล่งเพาะพันธุ์ให้ยุงวางไข่ อย่าทิ้งกระถาง กระทะ หรือแก้วที่มีน้ำอยู่เต็มไว้ข้างนอก การเอาสิ่งของขนาดใหญ่เหล่านี้ไปให้ร้านซักแห้งในท้องถิ่นของคุณเพื่อทำความสะอาดหรือรักษาอย่างเต็มที่จะสามารถป้องกันการรบกวนในอนาคตได้ แจ้งพวกเขาให้ทราบความกังวลของคุณ ร้านซักแห้งหลายร้านจะมีกระบวนการและสารเคมีที่ปลอดภัยมากในการยับยั้งแมลงไม่ให้ทำรังบนผ้า  สำหรับกรณีแมลงรบกวนที่รุนแรงมากกว่านี้ ให้โทรเรียกบริษัทบริการทำความสะอาดมืออาชีพให้มาที่บ้านและกำจัดแมลง  อย่าทำขั้นตอนนี้เว้นแต่ว่าคุณจะมั่นใจว่าอย่างไรก็ดีคุณก็ยังจะมีแมลงอยู่บนที่นอนอยู่ เนื่องจากอาจจะมีราคาค่อนข้างแพง คุณอาจจะลงทุนซื้อปลอกหุ้มที่นอนที่ถูกออกแบบมาเพื่อป้องกันตัวเรือด ปลอกนี้จะห่อหุ้มที่นอนทั้งหมดและแมลงรบกวนทั้งหมดด้วย แมลงใดๆ ก็ตามที่ถูกขังอยู่ข้างในปลอกจะตาย คุณอาจจะไม่ต้องกังวลเกี่ยวกับมาตรการป้องกันนี้ เว้นแต่ว่าคุณจะประสบกับปัญหาแมลงกัดในกรณีที่แย่มาก แมลงมักจะซ่อนอยู่ภายในโครงไม้ ดังนั้นการเปลี่ยนเป็นโครงโลหะอาจจะทำให้กำจัดพวกมันออกไปจากห้องนอนของคุณได้ โครงไม้ยังตั้งอยู่ใกล้กับพื้นมากกว่าอีกด้วย ซึ่งทำให้แมลงเดินทางจากพื้นไปยังเตียงของคุณได้ง่าย คุณยังต้องหลีกเลี่ยงเตียงที่มีหัวเตียงด้วยถ้าทำได้ หัวเตียงเป็นบริเวณสำหรับเพาะพันธุ์แมลง และพวกมันจะผ่านไม้ที่มีรูพรุนและเข้าสู่ผ้าปูที่นอนของคุณได้โดยง่าย ถ้าคุณต้องการหัวเตียง ให้ลองใช้แบบที่เป็นโลหะแทน ถ้าคุณสามารถหยุดแมลงไม่ให้เข้าบ้านได้ คุณก็จะป้องกันไม่ให้พวกมันกัดคุณตอนกลางคืนด้วย คุณจะไม่ต้องจ่ายค่าเฟอร์นิเจอร์ใหม่หรือค่าบริการทำความสะอาดที่ล้วนแต่แพงหูฉี่อีกด้วย  ปิดรอยแตกและรอยแยกใกล้ท่อประปาหรือช่องเดินสายไฟ แมลงที่มีขนาดเล็กกว่าจะสามารถเดินทางผ่านทางแคบๆ เหล่านี้ได้อย่างง่ายดาย หาวัสดุที่ใช้อุดรอยรั่วที่เป็นซิลิคอนหรือกาวอะคริลิคเพื่อเติมรูเล็กๆ รอบประตูหรือหน้าต่าง ถ้ารูใหญ่กว่า คุณอาจจะต้องการวัสดุอุดที่แข็งแรงกว่า เช่น แผ่นยิปซัม หรือปูนขาว เนื่องจากแมลงที่กัดคุณอาจจะมีขนาดเล็กมาก มุ้งลวดที่ประตูและหน้าต่างของคุณอาจจะช่วยไม่ได้มาก ปิดช่องเหล่านี้ไว้ถ้าคุณทำได้ การปรับปรุงสุขอนามัยทั่วไปของคุณสามารถช่วยแก้ปัญหาแมลงได้ อย่าทิ้งจานอาหารไว้ค้างคืนและทำความสะอาดเศษอาหารที่หกเลอะเทอะอยู่เสมอ ถ้าคุณมีปัญหาในการกำจัดปัญหาแมลงอย่างถาวร คุณอาจจะต้องโทรหาผู้เชี่ยวชาญ บริษัทกำจัดแมลงมืออาชีพมักจะใช้การผสมผสานของการอบไอน้ำและยาฆ่าแมลง การเริ่มต้นด้วยการอบไอน้ำจะได้ผลดีที่สุด ยาฆ่าแมลงจะฆ่าแมลงใดๆ ก็ตามที่ไอน้ำพลาดไป  ให้แน่ใจว่าบริษัทนั้นใช้ยาฆ่าแมลงที่มีสารดี–ฟีโนทริน (D-Phenothrin) เป็นส่วนประกอบในการออกฤทธิ์ การใช้งานหลักของสารดี–ฟีโนทริน คือการฆ่าแมลงรำคาญขนาดเล็ก เช่น ตัวเรือดและเห็บ ซึ่งมีความเป็นไปได้มากว่าสิ่งมีชีวิตเหล่านี้นี่แหละที่เป็นตัวปัญหา ถ้าคุณไม่ต้องการจ่ายเงินให้บริษัทกำจัดแมลง คุณสามารถลองทำการอบไอน้ำเองได้ คุณจะต้องซื้อเครื่องทำความสะอาดเอง ให้แน่ใจว่าเครื่องผลิตความดันไอต่ำและไอน้ำอุณหภูมิสูง ยืนให้ใกล้แมลงที่สุดเท่าที่คุณทำได้ เคลื่อนที่ในอัตราประมาณ 2.5 เซนติเมตร ต่อ 10 วินาที ถ้าเร็วกว่านี้อาจจะไม่ช่วยทำให้แมลงตาย หาว่าที่ไหนที่มักจะมีแมลงมารวมตัวกัน คุณอาจจะสามารถหลีกเลี่ยงไม่ต้องรับมือกับพวกมันในขณะที่คุณสนุกกับกิจการรมกลางแจ้งอยู่ก็ได้ แม้ว่าแมลงอาจจะมีอยู่ได้ทุกที่ แต่โดยทั่วไปพวกมันจะอยู่รอบแหล่งน้ำนิ่ง เมื่อตั้งแคมป์ในสภาพภูมิอากาศที่อบอุ่นและชื้น คุณจะต้องหลีกเลี่ยงบ่อน้ำและทะเลสาบที่มีน้ำนิ่ง  แนะนำให้เลือกที่ตั้งแคมป์บนพื้นที่สูงขึ้นตอนที่คุณหาจุดตั้งแคมป์ แนะนำให้กางเต็นท์บนเนินเขา การหลีกเลี่ยงบริเวณราบและต่ำจะทำให้คุณอยู่ห่างจากแหล่งน้ำนิ่งขนาดใหญ่ได้ ยึดกับบริเวณที่สูงกว่าไว้ แม้ว่าบริเวณของคุณจะค่อนข้างแห้ง ไม่ว่าปริมาณน้ำฝนมากเท่าไรหรือแม้กระทั่งปริมาณน้อยที่สุดก็จะดึงดูดแมลงในบริเวณของคุณได้มากขึ้น เมื่อใช้เต็นท์แบบดั้งเดิมโดยไม่มีการป้องกันสภาพอากาศมากนัก จะทำให้แมลงสามารถบินเข้าที่พักของคุณได้ง่ายขึ้น เต็นท์กันน้ำนั้น แม้ว่าจะมีราคาแพงกว่า แต่ก็สามารถป้องกันไม่ให้แมลงเข้ามาใกล้ได้อย่างดีเยี่ยม ซึ่งนี่จะช่วยลดจำนวนรอยแมลงกัดที่จะเกิดขึ้นกับคุณในขณะนอนหลับได้ แม้ว่าเต็นท์กันน้ำจะหนากว่า แต่ก็มีความสามารถในการระบายอากาศมากกว่าเต็นท์แบบดั้งเดิม ซึ่งหมายความว่าคุณจะไม่สังเกตเห็นสิ่งที่ป้องกันขนาดใหญ่ที่ล้อมรอบอยู่เลย อากาศบริสุทธิ์จะไหลเวียนเข้าออกได้ง่าย นอกจากเต็นท์กันน้ำแล้ว คุณอาจจะต้องลงทุนซื้อมุ้งกันแมลง ระบบของมุ้งเหล่านี้เหมาะสำหรับการป้องกันไม่ให้แมลงกัดในระหว่างวัน โดยจะพอดีกับเปล คุณจะสามารถพักผ่อนได้อย่างง่ายดายในขณะหลับ  คุณอาจจะลองใช้มุ้งแบบป๊อบอัพ พวกมันเป็นเต็นท์เล็กๆ ที่ยึดกับกรอบโลหะหรือพลาสติกที่สามารถเก็บได้ง่าย ใส่พวกมันเข้าไปในเต็นท์ขนาดใหญ่ได้อย่างดี เพื่อให้ตอนที่คุณรูดซิปด้านนอกของเต็นท์หลักขึ้น จะไม่ปล่อยให้แมลงเข้ามา ถ้าคุณตั้งแคมป์โดยไม่ได้กางเต็นท์ คุณสามารถกางมุ้งรูปลิ่มได้ แขวนมุ้งจากสองจุดให้ห้อยคลุมถุงนอนหรือเตียงผ้าใบที่คุณได้เอาออกไปข้างนอก มุ้งยี่ห้อนี้กางง่ายและไม่แพงมาก ให้แน่ใจว่าคุณกำลังใช้ผลิตภัณฑ์ที่ปลอดภัยสำหรับผิวของคุณ เนื่องจากสารไล่แมลงบางชนิดทำมาสำหรับใช้ในอากาศ การเลือกผลิตภัณฑ์ที่มีส่วนผสมของดีท (DEET) หรือพิคาริดิน (Picaridin) มักจะได้ผลมากที่สุด  คุณต้องระมัดระวังก่อนใช้สเปรย์ไล่แมลง อย่าฉีดพ่นในบริเวณที่ปิดล้อม เช่น เต็นท์ของคุณ ใช้เฉพาะกับผิวหนังที่โผล่พ้นเสื้อผ้า คุณไม่ควรจะพ่นสเปรย์ใต้เสื้อผ้าของคุณ ถ้าคุณต้องการใช้สเปรย์ไล่แมลงบนใบหน้าของคุณ ให้พ่นลงบนมือของคุณก่อนแล้วค่อยถูสเปรย์บนใบหน้าของคุณ การฉีดสเปรย์โดยตรงเข้าสู่ดวงตาของคุณนั้นเป็นความคิดที่แย่มาก ตรวจดูฉลากของผลิตภัณฑ์ไล่แมลงก่อนใช้บนผิวของคุณเสมอ การใช้ผลิตภัณฑ์ผิดอาจจะเป็นพิษและเป็นอันตรายอย่างรุนแรงมาก สำรวจวิธีธรรมชาติในการป้องกันไม่ให้แมลงเข้ามาใกล้โดยการทำสารไล่แมลงจากธรรมชาติ คุณสามารถใช้ผลิตภัณฑ์ที่หาได้ง่ายมากมายและทำส่วนผสมแบบง่ายๆ ได้ ตั้งแต่น้ำมันยูคาลิปตัสเลมอนไปจนถึงสารสกัดจากวานิลลา อาจจะใช้เวลาสักพักหนึ่งเพื่อทำให้สูตรเหล่านี้สมบูรณ์แบบ จำไว้ว่านี่เป็นวิธีที่ดีในการหลีกเลี่ยงการปล่อยสารพิษสู่ชั้นบรรยากาศ โยนแท่งเสจเข้าไปในกองไฟตั้งแคมป์ของคุณก่อนเข้านอนเพื่อช่วยป้องกันไม่ให้แมลงเข้ามาใกล้ คนส่วนใหญ่พบว่ามันมีกลิ่นหอมผ่อนคลายและเป็นวิธีที่ดีในการหลีกเลี่ยงไม่ต้องฉีดพ่นสารเคมีบริเวณตั้งแคมป์ของคุณ  คุณอาจจะโยนเสจสดหรือแห้งลงบนไฟ แขวนไว้ในที่แห้งและเย็นเป็นเวลา 1 สัปดาห์เพื่อให้แห้งสนิท คุณยังสามารถใช้เสจแห้งจุดไฟได้อีกด้วย คุณยังสามารถใช้สมุนไพรอื่นๆ เช่น ลาเวนเดอร์ และสะระแหน่ เพื่อให้ได้ผลลัพธ์ที่คล้ายกันได้อีกด้วย อย่าเผยผิวหนังของคุณในขณะที่อยู่ในป่า เพราะว่านี่จะเชื้อเชิญให้แมลงจำนวนมากมารุมกัดคุณได้ โดยเฉพาะยุง พวกมันจะกินอาหารจากเนื้อที่อ่อนนิ่ม แม้ว่าความร้อนอาจจะทำให้คุณไม่อยากใส่เสื้อผ้าหลายชั้น แต่เชื่อสิว่าคุณจะรู้สึกขอบคุณตอนที่คุณไม่ต้องมาเกาที่รอยกัดเจ็บๆ  ให้แน่ใจว่าคุณใส่กางเกงขายาวและถุงเท้าในขณะคุณนอนหลับ ดึงถุงเท้าขึ้นมาทับเหนือขากางเกงของคุณ เพื่อที่แมลงจะได้ไม่สามารถเข้าไปในขากางเกงชุดนอนของคุณได้ คุณจะต้องใส่เสื้อแขนยาว และคุณควรจะสอดชายเสื้อแขนยาวไว้ในเอวด้วย อุปกรณ์การนอนทั้งหมดของคุณควรจะแน่นรอบข้อเท้า ข้อมือ และคอเสื้อของคุณ อาจจะเป็นไปไม่ได้ที่จะปกปิดมือและบริเวณคอของคุณได้สนิท แต่คุณจะต้องปกปิดผิวหนังให้มากที่สุดเท่าที่จะทำได้ ดูแลรักษาเสื้อผ้าของคุณด้วย เพอร์เมทริน (Permethrin) ซึ่งเป็นสารไล่แมลงที่ยอดเยี่ยมสำหรับฆ่าแมลงที่ไม่พึงประสงค์
ระบุว่าตัวอะไรกัดคุณ. เปลี่ยนผ้าปูที่นอน. สอดชายผ้าปูที่นอนเข้าไประหว่างฟูกกับฐานรองที่นอน. ดูดฝุ่นอย่างทั่วถึงและเป็นประจำ. ขจัดน้ำนิ่งออกจากบ้านของคุณ. ให้มืออาชีพทำความสะอาดผ้าห่มและผ้าคลุมเตียงของคุณ. เปลี่ยนโครงเตียงของคุณ. อุดรอยต่างๆ ในบ้านของคุณให้ดี. ขอความช่วยเหลือจากบริษัทกำจัดแมลง. หาที่สำหรับตั้งแคมป์ในบริเวณที่ปราศจากแมลง. ลงทุนซื้อเต็นท์กันน้ำ. ซื้อมุ้งกันยุง. ทาสารไล่แมลงก่อนนอน. เผาเสจ (Sage). ใส่เสื้อผ้าปกปิดร่างกายของคุณให้มิชิด.
https://www.wikihow.com/Avoid-Insect-Bites-While-Sleeping https://www.wikihow.com/Avoid-Insect-Bites-While-Sleeping https://www.wikihow.com/Avoid-Insect-Bites-While-Sleeping
Stopping Bug Bites at Home Taking Larger Preventative Measures at Home Preventing Bites in the Wild